চাকদহে তৃণমূলের বড় রদবদল, ২০২৬ লক্ষ্য করে সংগঠনের সামনে নতুন মুখ সংগ্রাম গুহ ঠাকুরতা

চাকদহ: ছাব্বিশের নির্বাচনকে (West Bengal Assembly Election 2026) সামনে রেখে রানাঘাট (Ranaghat) দক্ষিণ সাংগঠনিক জেলায় ফের কাঠামোগত বদল আনল তৃণমূল কংগ্রেস (TMC)। ২০১৯ সালের পর থেকে লোকসভা ও বিধানসভায় পরপর খারাপ ফলের কারণেই সংগঠনে নতুন জোয়ার আনার চেষ্টা দলীয় উচ্চ নেতৃত্বের।

এই রদবদলের মধ্যেই সবচেয়ে গুরুত্বপূর্ণ পদ—চাকদহ ব্লক সভাপতি। দীর্ঘ প্রায় ১৬ বছর ধরে এই দায়িত্ব সামলেছেন দিলীপ কুমার সরকার। বয়সগত কারণে এবার অভিজ্ঞতার সঙ্গে নতুন প্রজন্মকে সামনে এনে ভার দেওয়ার সিদ্ধান্ত নেওয়া হয়েছে। তাই চাদুরিয়া অঞ্চল সভাপতি পদ থেকে সরাসরি চাকদহ ব্লক সভাপতির দায়িত্বে আনা হয়েছে সংগ্রাম গুহ ঠাকুরতাকে।

আরও পড়ুন: শুরু হল উত্তরবঙ্গের ঐতিহ্যবাহী বালুরঘাট এক্সপো মেলা

দায়িত্ব পেয়ে তিনি জানান, সকল কর্মীকে সঙ্গে নিয়ে ২০২৬-এর ভোটে শক্তিশালী সংগঠন গড়াই তাঁর প্রথম লক্ষ্য। পাশাপাশি আগের সভাপতি দিলীপ কুমার সরকারের অভিজ্ঞতা এবং পরামর্শ নিয়েই তিনি এগোবেন বলে আশ্বাস দেন নতুন ব্লক সভাপতি।